જિલ્લામાં રાષ્ટ્રીય યોજનાના મૂલ્યાંકન અને ગેરરીતિઓની તપાસ માટે દિલ્હી એમઆરડી (માનવ અધિકાર પંચ) ટીમ દ્વારા એપ્રિલ ૨૦૧૮માં તપાસ કરવામાં આવી હતી. જેમાં મહુધા તાલુકાના સિંઘાલી પી.એચ.સી, ગ્રામપંચાયત, ભૂમસની મુવાડી, આંગણવાડી અને પ્રાથમિક શાળાની આકસ્મિક તપાસ એચ.આર.ડી ટીમ દ્વારા ખેડા જિલ્લાના ઉચ્ચ અધિકારીઓની હાજરીમાં હાથ ધરાઇ હતી. જેમાં ઘણી ક્ષતિઓ ધ્યાને આવતાં જે તે વિભાગ દ્વારા પોતાના કર્મચારીઓ અને શાખાને નોટિસ પાઠવાઇ હતી. જોકે બાદમાં વહીવટથી ભીનુ સંકેલી લેવાયું હોવાને લઈ મહુધાના ધારાસભ્ય દ્વારા જિલ્લા સંકલનની બેઠકમાં પ્રાથમિક શિક્ષણ વિભાગને વેધક પ્રશ્નો પૂછાયો હતો. ડીપીઓએ ધારાસભ્યને ગોળ-ગોળ જવાબ આપતા પ્રશ્ન સંકલનમાં ઉભો રહ્યો હતો. ધારાસભ્યને જવાબો ન મળતાં જિલ્લાના સમાહર્તાએ તમામ અધિકારીને જવાબો વિગતવાર લઈને આવવા આદેશો કર્યા છે.